مع بداية العام السنة ديال 2020. شرعت عدد من الحفالات في العمل بمختلف المناطق الحضرية التابعة للعاصمة الاقتصادية كازا. هاد الطوبيسات تابعين لشركة “ألزا” وتم تسخريهم بناء على عقد بين مسؤولي الشركة الإسبانية وعمدة المدينة. هنا كولشي باين مزيان. لكن لفضيحة لكبيرة اللي معارفها حتى شي حد أو منتباه ليه حد بين البيضاويين وحتى الناس ديال الجماعة ومختلف المتدخلين هي أن الطوبيسات ديال “ألزا” اللّي دخلو مع بداية هاد السنة جايين من مدينة خريبكة. ووفق ما كشفت عنه مصادر خاصة، لـ”كود”، فإن هاد الطوبيسات كما يظهر في عدد من لوحات تقرمهم جايين من مدينة خريبكة، وكان المكتب الشريف للفوسفاط شراهوم لدعم النقل الحضري بعاصمة الفوسفاط ومساعدة الساكنة هناك مع أزمة النقل، لكن شركة “ألزا” مشات جابتهوم لكازا على أساس أنهم طوبيسات جداد، ودبا كتخدمهوم باش تاخد أرباح خاصة على ظهر كزاوة. 
علامن كتفلا هاد الشركة الإسبانية.. الطوبيسات اللّي كيدورو فكازا جايّين من خريبكة